I alt er 44 procent af børn under 5 år kronisk underernærede, hvilket er den højeste rate i [[Afrika]] syd for [[Sahara]], svarende til 1,7 millioner børn. Kronisk [[underernæring]] opstår, når et barn ikke får tilstrækkelig [[ernæring]] indtil 2-års alderen, hvormed barnets krop og specielt hjernen ikke får mulighed for at udvikle sig fuldt ud. Dette er en stor hindring i den kognitive udvikling og indlæringsevne hos børn og anslås at forkorte livsindkomsten med ca. 10 procent og dermed en reduktion på 2-3 procent af bruttonational-produktet. Den dårlige ernæringstilstand hos kvinder i den fødedygtige alder ses ved, at mere end 50 procent af dem lider af [[anæmi]] og 16 procent føder børn med for lav fødselsvægt.<ref>[http://mozambique.um.dk/da/danida/danidaprogrammer/sundhed/sundhed-i-mozambique/ Sundhed, HIV/AIDS og ernæring i Mozambique] {{Webarchive|url=https://web.archive.org/web/20140812204224/http://mozambique.um.dk/da/danida/danidaprogrammer/sundhed/sundhed-i-mozambique/ |date=12. august 2014 }}, mozambique.um.dk, hentet 10-08-2014</ref>
Politik